Greidd verða atkvæði á Alþingi í dag um þingsályktunartillögu Guðlaugs Þórs Þórðarsonar utanríkisráðherra um samþykkt þriðja orkupakka Evrópusambandsins vegna aðildar Íslands að EES-samningnum með því að aflétta stjórnskipulegum fyrirvara vegna hans . Þingfundur hefst klukkan 10:30 og stendur fram eftir degi , en fyrr í morgun afhentu forsvarsmenn samtakanna Orkan okkar Guðjóni S. Brjánssyni , fyrsta varaforseta Alþingis , 16.700 undirskriftir þar sem skorað er á þingheim að hafna þriðja orkupakkanum . Fyrst verður tekið fyrir á þingfundinum þingsályktun Katrínar Jakobsdóttur forsætisráðherra um frestun þingfunda en síðan hefst atkvæðagreiðsla um þingsályktun utanríkisráðherra . Eftir hana verða önnur þingmál tengd orkupakkanum tekin til atkvæðagreiðslu . Fylgjast má með beinni útsendingu frá þingfundi hér :